Sarthe (departamant)

Ar Sarthe, pe ar Seurzh"Seurzh" hervez KerOfis (Ofis Publik ar Brezhoneg), a zo unan eus departamantoù Frañs (niverenn 72) e kornôg Frañs e rannvro Broioù al Liger. Ar Mañs eo ar pennlec'h anezhañ.

Arondisamantoù ar Sarthe : 
 Arondisamant ar Mañs
 Arondisamant La Flèche
 Arondisamant Mamers

 Douaroniezh 
E anv a zeu eus ar stêr Sarthe a red eus Norzh da Su an departamant war-zu al Liger dre ar Maine, e departamant Maine-et-Loire. Kavout a reer ivez an Huisne hag al Lez.

Estreget kêr ar Mañs eo dreist-holl maezioù a gaver ennañ, gant ar c'harzhaoueg. An Norzh a zo heñvelikoc'h ouzh Normandi eget an Su. Al lodenn vrasañ eus an departamant zo plaen, nemet e gwalarn anezhañ emañ Alpoù Sarthe, menezioù izel a-walc'h (217 m. war menez Haut-Fourché). La Flèche eo eil brasañ kêr an departamant.

 Istor 
Savet e oa bet da heul Dispac'h Frañs d'ar 4 a viz Meurzh 1790. A-raok e rae ar Sarthe hag ar Mayenne un broviñs nemetken, proviñs ar Maine.

 Tud brudet 
 Herri II, kont Anjev, Maine ha Touraine, dug Normandi, roue Bro-Saoz.
 François Fillon, ganet er Mañs, bet maer Sablé-sur-Sarthe, kentañ ministr Bro-C'hall etre 2007 ha 2012.

Liammoù diavaez

Notennoù ha daveennoù

*
Rummad:Departamantoù Broioù al Liger